
                                        ОБЩИНА БЕЛИЦА 
                  2780 – БЕЛИЦА, ОБЛАСТ БЛАГОЕВГРАД ул. “Георги Андрейчин” №  15
             тел./факс 07444/22 77;тел. 07444/23 23; e-mail:obelica@abv.bg





З А П О В Е Д

№  РД-15-81 /01.04.2025 г.

              На основание чл. 100, ал. 2  от Закона за публичните финанси и във връзка с чл. 282, ал. 6  и ал. 7 от Закона за предучилищното и училищното образование

УТВЪРЖДАВАМ

         1. Формули за разпределение на средствата от държавния бюджет за издръжка на дейностите по възпитание и обучение на децата и учениците между второстепенните разпоредители с бюджет към Община Белица.
         2. Правила за промени в разпределението на средствата при изменение на параметрите на основния компонент на формулата за 2025 г.
         3. Препис от Заповедта да се сведе до знанието на заинтересованите лица.
         4. Контрол по изпълнението на Заповедта възлагам на Сабит Гагъм – Зам.-кмет


РАДОСЛАВ РЕВАНСКИ                                                                  
Кмет на Община Белица
                                                                                                                                                             
Съгласувал:
Сабит Гагъм                                                                                                                                      
зам.-кмет

Изготвил:
Крум Попов – ст. експерт „Хуманитарни дейности“

     Формули за разпределение на средствата от държавния бюджет, за издръжка на дейностите по възпитание и обучение на децата и учениците между второстепенни разпоредители с бюджет към Община Белица, и Правила за промени в разпределението на средствата при изменение на параметрите на основния компонент на формулата за 2025 г.

                I. Формули за разпределение на средствата от държавния бюджет за издръжка на дейностите по възпитание и обучение на децата и учениците, получени въз основа на броя на децата и учениците, броя на групите и паралелките, вида и броя на образователните институции, стандарт за дете и ученик, стандарт за група и паралелка, стандарт за образователна институция и регионален коефициент за 2025 г. между училищата, второстепенни разпоредители с бюджет към община Белица
      Средствата от държавния бюджет за дейностите по възпитанието и обучението на деца и ученици за 2025 г . по бюджета на Община Белица  се разпределят по следните формули:
1. Формула за разпределение на средствата за издръжка на дейностите по възпитание и обучение за неспециализарани училища, без професионални гимназии.
2. Формула за разпределение на средствата за издръжка на дейностите по възпитание и обучение за професионални гимназии и паралелки за професионална подготовка.
3. Формула за разпределение на средства за издръжка на дейностите по възпитание и обучение за детските градини.
4. Формула за разпределение на средствата за целодневна организация на учебния ден.
	II. Средствата от държавния бюджет за дейностите по възпитанието и обучението на децата и учениците, се определят по следната формула:
СФ=ОКФ+ДКФ,
където
СФ-средства по формулата
ОКФ –основни компоненти по формулата
ДКФ – допълнителни компоненти по формулата
 Основен компонент на формулите са средствата, получени въз основа на:
          1. Броя на децата и учениците, броя на групите и паралелките, вида и броя на образователните институции съгласно данните на Националната електронна информационна система за предучилищното и училищното образование към 01.01.2025г.
          2. Стандарти/нормативи за дете и ученик, за група и паралелка, за образователна институция и регионален коефициент. С регионалния коефициент се увеличават средствата за издръжка на дейностите за възпитание и обучение, определени въз основа на броя на децата и учениците, на групите и  паралелките, на образователните институции и на стандартите за дете и ученик ,за група и паралелка и за образователна институция.
               Основният компонент на формулата се изчислява, както следва:
        ОКФ=СИ*БИ+БГП*СГП+БДУ*СНДУ, където:
        СИ-стандарт за институция
        БИ-брой институции
        БГП-брой групи/паралелки
        СГП –стандарт за група
        БДУ-брой деца /ученици
СНДУ-стандарт/норматив за дете/ученик
        Броят на учениците, въз основа на който се разпределят средствата по основен компонент се определя по данни от Националната електронна информационна система на МОН към януари на текущата година за записаните ученици.
         Резервът за нерегулярни разходи се заделя при първостепенния разпоредител с бюджет и се предоставя на второстепенните разпоредители с бюджет съгласно условията и реда за разпределение на средствата по отделните допълнителни компоненти, включени в съответната формула.
                III. Средства по допълващи стандарти и нормативи
          1. Допълващ стандарт за материалната база за учениците в дневна форма на обучение. Размерът на допълващия стандарт е 35 лв. на ученик в дневна форма на обучение.                     Средствата  се включват в бюджета на съответната институция и се изчисляват, както следва:

          ДСМБ = БУДФО*35 лв., където БУДФО-брои на ученици в дневна форма на обучение

          2. Норматив за подпомагане храненето на децата от подготвителните групи и учениците от 1 - 4 клас. Средствата се предоставят при условията и по реда на Наредбата за финансиране на институциите в системата на предучилищното и училищното образование. Размерът на норматива е определен и е 207 лв. на едно дете/ученик. Решението за вида на предлаганата закуска – основна или подкрепителна закуска се взема от педагогическия съвет след проучване на мнението на родителите. Средствата  по норматива се включват в бюджета на съответното училище и се изчисляват, както следва :
 
         НПХДПГУ = ДПГУ *207 лв. + УНЕОО*207 лв., където ДПГУ – деца от подготвителна група
        УНЕОО – ученици от начален етап на основно образование/ I-IV клас /
            3. Средства за защитено училище в размер на 51 001 лв.
            4. Допълващ стандарт за първи и втори гимназиален етап – средствата се предоставят за ученик от първи и втори гимназиален етап в дневна форма на обучение и в дуална система на обучение. Допълващият стандарт се предоставя над средствата за издръжка на дейностите по възпитание и обучение за ученик в дневна форма в съответния вид училище. Размерът е: 
        -за ученик в паралелка за професионална подготовка в неспециализирани училища, в парелки за специализирани и специални училища-86 лв. и за ученик в паралелка за профилирана подготовка в неспециализирани училища-153 лв. Средствата по допълващия стандарт се включват  в бюджета на съответното училище и се изчисляват, както следва :
        ДСУДФОДСОПВГЕ = БУДФОДСОПВГЕ*86 лв. или БУДФОДСОПВГЕ*153 лв. където БУДФОДСОПВГЕ – брой ученици, обучаващи се в дневна форма на обучение и в дуална система на обучение в първи и втори гимназиален етап.
          5. Допълнително финансиране за занимания по интереси - допълнителното финансиране за занимания по интереси се предоставя на основание чл. 16 а, ал. 2 и ал. 4 от Наредбата за финансиране на институциите в системата на предучилищното и  училищното образование. Нормативите за финансиране  на заниманията по интереси и размерите им са както следва: за институция – 2 760 лв. и за ученик в дневна форма на обучение - 45 лв. Средствата се разпределят, както следва: 100 на сто от нормативите.         
          IV. Формули за разпределение на средствата  по стандарти:
           1. Формула за разпределение на получените средства за неспециализираните училища, без професионални гимназии
          СФ =  средства за институция в размер на 82 400 + стандарт за паралелка в размер на 17 480 + стандарт за ученик в размер на 3 446 + норматив за група в ЦДО в размер на 3 943 + норматив за ученик в ЦДО в размер на 1 587 + регионален коефициент (0,12).      
           2. Формула за разпределение на получените средства за професионалните гимназии и паралелките за професионална подготовка
         СФ= ОКФ* 100%
          3. Формула за разпределение на получените средства за общежитие
        СФ = ОКФ * 100%
          4. Формула за разпределение на получените средства за детска градина
         СФ = ОКФ  * 100%
	V. Условия и ред за разпределение на средствата по отделните допълнителни компоненти, включени в съответната формула.
              Допълнителните компоненти на формулата диференцират получените средства, като могат да бъдат обективни географски, демографски, инфраструктурни и показатели, определящи различия в разходите между училищата или показатели, отразяващи националната и общинската образователна политика.
              1. Резерв за нерегулярни разходи.
           На основание чл. 282, ал. 11 от ЗПУО, като част от допълнителните компоненти на формулата за съответната дейност, може да се включи резерв за нерегулярни разходи. Резерва за 2025 г. е в размер на 58 926 лв. РНР служи за финансиране на нерегулярни разходи. Това са разходи, които не са в ясна зависимост от определен показател и не могат да бъдат предвидени в началото на годината: аварии, наводнения, пожари и други щети, нанесени от природни бедствия, отстраняване на аварии, възпрепятстващи ползването на сградния фонд и провеждането на образователно - възпитателен процес.  РНР се разходва въз основа на мотивирано предложение на директора до ПРБ, придружено с документи, доказващи обстоятелствата, посочени по-горе. Неизразходваните средства от РНР към 15.11.2025 г. се разпределят между училищата пропорционално на броя на децата и учениците. РНР се заделя при ПРБ и не се включва в общия размер на средствата по бюджета на училищата.
          В стандартите по образование не се включват средствата за стипендии на учениците, за познавателни книжки и учебници за децата от подготвителните групи и за учениците до VII клас, за безплатния превоз на децата в задължителна предучилищна възраст и учениците, за компенсиране на транспортни разходи на педагогическия персонал, за финансиране на здравни кабинети в училища и детски градини.
VI.  Правила за промени в разпределението  на средствата между училищата
          1. Разпределението на средствата по формула се коригира веднъж годишно в резултат на увеличението в броя на децата / учениците, както и на групите/паралелките в началото на учебната 2024/2025 година спрямо броя им към 01.01.2025 г. За броя на децата /учениците и на групите/паралелките се използват данните от НЕИС за предучилищно и училищно образование.
           2. При промяна в размера на стандартите/нормативите по време на годината увеличението се разпределя пропорционално на броя на децата/учениците, на броя на групите/паралелките и вида и броя на образователните институции.
VII. Директорите на училищата могат да извършват компенсирани промени по плана на приходите и разходите, като предоставят информация на ПРБ за извършените през тримесечието промени в срок до последно число на последния месец от тримесечието. Компенсираните промени следва да се правят на ниво училищен бюджет със заповед на директора на училището. 
Копие от заповедта се предоставя в едно с уведомителното писмо до ПРБ в описаните срокове.

